CELEX: 32022R1275
Language: sl
Date: 2022-07-21 00:00:00
Title: Izvedbena uredba Sveta (EU) 2022/1275 z dne 21. julija 2022 o izvajanju Uredbe (EU) št. 36/2012 o omejevalnih ukrepih glede na razmere v Siriji

21.7.2022   
               
               
                  SL
               
               
                  Uradni list Evropske unije
               
               
                  L 194/8
               
            
         IZVEDBENA UREDBA SVETA (EU) 2022/1275
         z dne 21. julija 2022
         o izvajanju Uredbe (EU) št. 36/2012 o omejevalnih ukrepih glede na razmere v Siriji
         SVET EVROPSKE UNIJE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (EU) št. 36/2012 z dne 18. januarja 2012 o omejevalnih ukrepih glede na razmere v Siriji in razveljavitvi Uredbe (EU) št. 442/2011 (1) ter zlasti člena 32(1) Uredbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 18. januarja 2012 sprejel Uredbo (EU) št. 36/2012.
                  
               
                     (2)
                  
                  
                     Svet je še naprej zelo zaskrbljen zaradi razmer v Siriji. Po več kot desetletju konflikt v Siriji še zdaleč ni končan in sirski režim še naprej izvaja politiko represije. Poleg tega sirski režim podpira, tudi vojaško, Rusko federacijo pri njeni neizzvani in neupravičeni vojaški agresiji proti Ukrajini.
                  
               
                     (3)
                  
                  
                     Svet meni, da bi bilo treba zaradi resnosti razmer na seznam fizičnih in pravnih oseb, subjektov ali organov, za katere veljajo omejevalni ukrepi, iz Priloge II k Uredbi (EU) št. 36/2012, dodati še štiri osebe in en subjekt.
                  
               
                     (4)
                  
                  
                     Uredbo (EU) št. 36/2012 bi bilo zato treba ustrezno spremeniti –
                  
               SPREJEL NASLEDNJO UREDBO:
         
            Člen 1
            Priloga II k Uredbi (EU) št. 36/2012 se spremeni, kot je določeno v Prilogi k tej uredbi.
         
         
            Člen 2
            Ta uredba začne veljati na dan objave v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 21. julija 2022
            
               
                  Za Svet
               
               
                  predsednik
               
               M. BEK
            
         
         
            (1)  UL L 16, 19.1.2012, str. 1.
      
      
         
            PRILOGA
            Priloga II k Uredbi (EU) št. 36/2012 se spremeni:
            
                        (1)
                     
                     
                        na seznam iz oddelka A (Osebe) se dodajo naslednji vnosi:
                        
                                     
                                 
                                 
                                    Ime
                                 
                                 
                                    Podatki za ugotavljanje istovetnosti
                                 
                                 
                                    Razlogi
                                 
                                 
                                    Datum uvrstitve na seznam
                                 
                              
                                    „323.
                                 
                                 
                                    Saleh AL-ABDULLAH
                                    (صالح عبدالله )
                                 
                                 
                                    Leto rojstva: 1967
                                    Kraj rojstva: Safita, Tartous, Sirija
                                    Položaj: brigadni general
                                    Spol: moški
                                 
                                 
                                    Saleh AL-ABDULLAH je poveljnik 16. brigade, povezane s poveljstvom ruskih sil v Siriji od leta 2020. Pred tem je bil namestnik brigadnega generala Suhaila al-Hassana v 25. diviziji sirske vojske. Sodeluje pri novačenju pripadnikov 16. brigade za boj v Ukrajini na strani Rusije.
                                    V tej funkciji je Saleh AL-ABDULLAH pripadnik sirske vojske s činom polkovnik in enakovrednim ali višjim činom na položaju po maju 2011.
                                 
                                 
                                    21.7.2022
                                 
                              
                                    324.
                                 
                                 
                                    Ahmed KHALIL KHALIL
                                    (tudi Ahmed KHALIL)
                                    (احمد خليل خليل)
                                 
                                 
                                    Spol: moški.
                                 
                                 
                                    Ahmed KHALIL KHALIL je solastnik sirske zasebne varnostne službe Sanad Protection and Security Services, ki je bila ustanovljena leta 2017 in je pod nadzorom skupine Wagner Group, ki dejavno ščiti ruske interese (fosfati, plin in varovanje naftnih polj) v Siriji. Izkoriščanje naravnih virov zagotavlja prihodke sirskemu režimu. Poleg tega je podjetje dejavno pri novačenju sirskih plačancev za boj v Libiji in Ukrajini.
                                    Ahmed KHALIL KHALIL kot tak podpira sirski režim in ima od njega koristi.
                                 
                                 
                                    21.7.2022
                                 
                              
                                    325.
                                 
                                 
                                    Nasser Deeb DEEB
                                    (tudi Nasser Dhib, Nasser Dib, Nasser Deeb)
                                    (ناصر ديب )
                                 
                                 
                                    Spol: moški
                                 
                                 
                                    Nasser Deeb Deeb je solastnik sirske zasebne varnostne službe Sanad Protection and Security Services, ki je bila ustanovljena leta 2017 in je pod nadzorom skupine Wagner Group, ki dejavno ščiti ruski interese (fosfati, plin in varovanje naftnih polj) v Siriji. Izkoriščanje naravnih virov zagotavlja prihodke sirskemu režimu. Poleg tega je skupaj s Khodrjem Alijem Taherjem solastnik družbe Ella Services.
                                    V tej funkciji Nasser Deeb DEEB podpira sirski režim in ima od njega koristi.
                                 
                                 
                                    21.7.2022
                                 
                              
                                    326.
                                 
                                 
                                    Issam SHAMMOUT
                                    (tudi Mohammed Issam Shammout, Mohamed Essam Shammout, Muhammad Issam Shammout, Muhammad Essam Shammout)
                                    (محمد عصام شموط)
                                 
                                 
                                    Leto rojstva: 1971
                                    Kraj rojstva: Damask, Sirija
                                    Spol: moški
                                 
                                 
                                    Issam SHAMMOUT je lastnik in predsednik upravnega odbora letalske družbe „Cham Wings“ ter vodja skupine Shammout Group, dejavne v avtomobilskem, jeklarskem, letalskem, špedicijskem, gradbenem in nepremičninskem sektorju.
                                    V tej funkciji je Issam SHAMMOUT vodilni poslovnež, dejaven v Siriji.
                                 
                                 
                                    21.7.2022“
                                 
                              
                  
                        (2)
                     
                     
                        na seznam iz oddelka B (Subjekti) se doda naslednji vnos:
                        
                                     
                                 
                                 
                                    Ime
                                 
                                 
                                    Podatki za ugotavljanje istovetnosti
                                 
                                 
                                    Razlogi
                                 
                                 
                                    Datum uvrstitve na seznam
                                 
                              
                                    „82.
                                 
                                 
                                    Sanad Protection and Security Services
                                    (شركة سند للحرسات والخدمات الأمنية)
                                 
                                 
                                    Vrsta subjekta: družba z omejeno odgovornostjo
                                    Datum ustanovitve: 22. oktober 2017
                                    Sedež: Damask
                                 
                                 
                                    Sanad Protection and Security Services je sirska zasebna varnostna družba, ki je bila ustanovljena leta 2017 in je pod nadzorom skupine Wagner Group v Siriji, ki dejavno ščiti ruske interese (fosfati, plin in varovanje naftnih polj) v Siriji. Izkoriščanje naravnih virov zagotavlja prihodke sirskemu režimu. Poleg tega je podjetje dejavno pri novačenju sirskih plačancev za boj v Libiji in Ukrajini. Podjetje kot tako podpira sirski režim in ima od njega koristi.
                                 
                                 
                                    21.7.2022“